Venta-Dubysa kanal

pisi
Venta-Dubysa kanal (leedu Ventos–Dubysos kanalas on kanal Leedus Šiauliai ja Kelmė rajoonis. Kanal ühendab Venta ja Dubysa jõge. Kanali pikkus on 15 km.

Kanal algab Tolučiais ja lõpeb Bubiais.

Kanal ehitati selleks, et võimaldada Poola kaupade pääsu Läänemere sadamatesse. Preisimaa oli aastast 1921 Poola kaupadele kehtestanud kõrged tollidAskenazy, Szymon (1921). Dantzig & Poland. London: George Allen & Unwin LTD. lk. 83–84. ning seepärast alustati Franciszek Ksawery Drucki-Lubecki eestvedamisel projekti Poola jõgede omavaheliseks ühendamiseks, mille käigus rajati Augustowi kanal ja Venta-Dubysa kanal.Mieczysław, Jackiewicz (2006). Litwa: podróż sentymentalna. Warsaw. 

Ehitustööd algasid aastal 1825. Aastal 1830 ehitas Stanisław Kierbedź silla üle Venta-Dubysa kanali. Kanalile kavandati 20 lüüsi, selle lõplik pikkus pidi olema 32 kilomeetrit. Kanali ehitusel osales 18 000 sõdurit ja 3000 palgatöölist.

Kanalite ehituse peatasid aastal 1831 alanud Novembriülestõus ja järgnenud Preisimaaga sõlmitud kaubanduslepingud, mis muutsid kanali kasutamise ebapraktiliseks."Russian Commerce in the Black Sea". The Bankers' Magazine: 500. January 1855.

XX sajandi alguses jätkati kanali juures ehitustöid, kuid alanud esimene maailmasõda peatas taas ehitustööd. Sõja ajal toimus kanali ääres lahing.The European War, Volume IV, July–September 1915, The New York Times Company, New York (1915), lk 1093, 1095 Sõja järel said leedulased võimaluse kasutada Klaipėda sadamat ja kanal jäi lõpetamata.

Kanal jääb peaaegu täielikult Kurtuvėnai regionaalparki.Ventos–Dubysos kanalas. Visuotinė lietuvių enciklopedija, Kd. V (Dis-Fatva). – Vilnius: Mokslo ir enciklopedijų leidybos institutas, 2004. 170 lk. Aastal 2005 kuulutati kanal kultuurimälestiseks. 

Viited

Kategooria:Kanalid
Kategooria:Leedu geograafia